কুমিল্লার সদর দক্ষিণ উপজেলার মাদ্রাসার ছাত্র সোহেলকে (১০) পায়ে শিকল বেঁধে নির্মমভাবে নির্যাতন করা হয়েছে। গতকাল সোমবার সোহেল ঐ মাদ্রাসা  থেকে পালিয়ে আসে। পরে তাকে ভর্তি করা হয় কুমিল্লা মেডিক্যাল কলেজ হাসপাতালে। বর্তমানে হাসপাতালের বেডে যন্ত্রণায় ছটফট করছে ওই শিশুটি। সোমবার সন্ধ্যায় থানায় মামলা দায়ের করার পর পুলিশ ওই মাদ্রাসার প্রধান মাওলানা ওজায়েফাকে গ্রেফতারের জন্য অভিযান শুরু করে। তবে এ রিপোর্ট লেখা পর্যন্ত তাকে গ্রেফতার করতে পারেনি পুলিশ।